En agüerro de 1302 36 naus partioron dende o puerto de Mecina y arriboron en uno d'os puertos de Costantinoble. Fuoron recibitos oficialment por o Basileus Andronico II y lo suyo fillo cogobernant o principe Miguel IX. O bistreito de quatre meses de paga ye s'heba recibito en o puerto de Malvasía, (Morea). Rocher fue nombrato "Megaduque" de l'Imperio y contrayó matrimonio con María, filla d'Iván Asán (princesa vlaca d'o segundo Imperio Bulgaro que perteneixeba por parte de madre a la Casa imperial d'os Paleologos. A lo poco tiempo ya i habió barallas entre almogávars y italians en Costantinoble. Una colla de chenoveses escuarteroron a un almogávar y los almogávars atacoron a los chenoveses por a redolata d'o palacio de Blaquernas. O megaduque habió d'intervenir pa que os almogávars no arrasasen o barrio chenovés de Pera.